**Drumuri spre oriunde**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Drumuri spre oriunde

Nu avem unde să mergem, în afară de oriunde,

când dincolo de orizont, altă lume se ascunde,

nu avem decât dorinţa de a călători pierduţi,

umblând prin iernile cernite cu pașii moi și nevăzuți.

Pe drumuri lungi şi nesfârşite tălpile ne lasă urme,

suferinţa călătoare parcă ar vrea să ne curme

veşnicia căutării, în nopţi de lună luminate,

din clipe ce ne duc oriunde goale și înverşunate.

Suntem numai călători și ne oprim din mersul vieţii,

când pe drumurile noastre, înainte, mor drumeții,

atingând pământul moale pe cărările rotunde,

în amintirea unor drumuri ce ne-au dus către oriunde!